Latvijas gaisa satiksmes akciju sabiedriba
„Latvijas gaisa satiksmes akciju sabiedrība“ (liet. Latvijos oro susisiekimo akcinė bendrovė) buvo Latvijos ir Vokietijos oro linijų bendrovė, įsikūrusi Rygoje, Latvijoje. Ji vykdė tarptautinius skrydžius iš Rygos Spilvės oro uosto (ICAO: EVRS). Aviakompanija pradėjo veikti 1922 m. Galutinai ji buvo likviduota 1928 m., po to, kai pagrindiniai akcininkai atsisakė toliau teikti paramą.